b'\n_START_ARTICLE_\nJonas Kun\xc4\x8dina\n_START_SECTION_\nBiografija\n_START_PARAGRAPH_\n1951\xc2\xa0m. baig\xc4\x97 Vy\xc5\xbeuon\xc5\xb3 vidurin\xc4\x97s mokyklos 8 klases, 1955\xc2\xa0m. \xc5\xa0ven\xc4\x8dion\xc4\x97li\xc5\xb3 pedagogin\xc4\x99 mokykl\xc4\x85. 1960\xc2\xa0m. baig\xc4\x97 Vilniaus pedagogin\xc4\xaf institut\xc4\x85._NEWLINE_1961\xe2\x80\x931965\xc2\xa0m. LSSR auk\xc5\xa1tojo ir specialiojo vidurinio mokslo komiteto, LSSR auk\xc5\xa1tojo mokslo ministerijos vyresnysis metodininkas-redaktorius. Nuo 1965\xc2\xa0m. Vilniaus universiteto (VU) aspirantas, Ekonomikos fakulteto vyresnysis d\xc4\x97stytojas. 1970\xc2\xa0m. geografijos moksl\xc5\xb3 kandidatas.  1970\xe2\x80\x931976\xc2\xa0m. VU Pramon\xc4\x97s ekonomikos fakulteto prodekanas, 1976\xe2\x80\x931986\xc2\xa0m. Ekonomikos istorijos ir geografijos katedros ved\xc4\x97jas; nuo 1974\xc2\xa0m. docentas.  1989\xe2\x80\x932006\xc2\xa0m. VU Tarptautinio verslo mokyklos direktorius, nuo 2006\xc2\xa0m. direktoriaus pavaduotojas. _NEWLINE_Lietuvos ir u\xc5\xbesienio spaudoje paskelb\xc4\x97 50 straipsni\xc5\xb3 rajoninio planavimo, gyventoj\xc5\xb3 migracijos tematika. Paskelb\xc4\x97 mokslo darb\xc5\xb3 tarptautin\xc4\x97s ekonomikos klausimais ir mokom\xc5\xb3j\xc5\xb3 metodini\xc5\xb3 priemoni\xc5\xb3 (Tarptautiniai ekonominiai santykiai: Teorija ir politika, 1996\xc2\xa0m.).'